projecte-aina/catalan_government_crawling huggingface dataset:
Del 5 al 30 de maig al Claustre de l'Hemeroteca.
L'any 2014 es va donar el tret de sortida a milers d'actes commemoratius que, arreu del món, van evocar l'inici del centenari —el 28 de juliol de 1914— de la més mortífera de les conflagracions: la Gran Guerra o Primera Guerra Mundial (1914-1918), un conflicte bèl·lic d'abast planetari en què van intervenir uns 70 milions de combatents i que va causar prop de 9 milions de víctimes.
Des de la Biblioteca ens sumem a aquesta commemoració acollint l'exposició "Imatges per al record.
La Gran Guerra en postals (1914-1918)" que mostra reproduccions de postals propagandístiques de la Primera Guerra Mundial, junt amb d'altres documents i textos explicatius.
A través de les imatges es poden conèixer aspectes de la Gran Guerra en diferents camps d'operacions, amb la finalitat d'evocar d'una manera ben gràfica el conflicte i de permetre a l'espectador reflexionar sobre l'absurditat de la guerra i sobre les seves tràgiques conseqüències.
Aquesta exposició, produïda per la Fundació Antigues caixes catalanes – BBVA, arriba a Lleida gràcies als Serveis Territorials de Cultura i la Biblioteca, que conjuntament han programat diverses activitats complementàries:
"Els lleidatans a la Gran Guerra", conferència a càrrec de Joan Esculies, doctor en història i escriptor.
Projecció de la pel·lícula "Senderos de gloria", del director Stanley Kubrick.
- Durant tot el periode expositiu.
La inauguració serà el dimarts 5 de maig a les 13 h i l'exposició es podrà veure del 5 al 30 de maig de 2015 al Claustre de l'Hemeroteca.
Durant els mesos de maig i juny es durà a terme a la Biblioteca Pública de Lleida el taller "Teatre llegit: taller participatiu de lectura expressiva en veu alta".
L'objectiu d'aquest taller és treballar diversos aspectes de la lectura expressiva en veu alta, com ara el fraseig i l'entonació, la prosòdia o l'ús de les pauses i els silencis, a partir d'un text teatral.
De caire pràctic i explicant algunes parts teòriques a mesura que sorgeixin les necessitats, el taller buscarà la fisiologia del text més que no pas la psicologia, de la qual també se'n parlarà però relacionada amb la forma i la substància dels sons.
Aquest taller constarà d'un total de 5 sessions d'una hora i mitja de durada, que es faran els dilluns 18 i 25 de maig 1, 8 i 15 de juny de 18 a 19'30 h i és obert a qualsevol persona interessada en aprendre aquest tipus de lectura en veu alta.
Per participar en qualsevol de les sessions, cal inscriure's prèviament a la Biblioteca, a través del correu electrònic [EMAIL]
Les sessions seran coordinades i impartides per Jaume Belló, director de teatre, dramaturg i professor d'interpretació de l'Aula de Teatre de Lleida, amb la col·laboració de la Companyia impreVISIBLES.
Del 2 de juny al 28 d'agost de 2015 el Claustre de l'hemeroteca de la Biblioteca Pública de Lleida acollirà dues exposicions de la mostra CaricArt 2015: "Butifarra!
Vinyetes de la transició" i "Marika Vila: veu de dona trencant estereotips".
Vinyetes de la Transició", commemora els 40 anys de la fundació de la revista i l'Equip "Butifarra!", una publicació que va néixer a la ciutat de Barcelona amb l'esperit de ser una eina al servei dels barris i dels moviments populars que en aquell moment lluitaven per la democràcia i la justícia social.
El treball d'aquell equip de joves professionals, dibuixants, guionistes i periodistes, que feien servir la historieta i l'humor gràfic com a nous llenguatges d'informació i de pedagogia política, es va anar estenent a altres ciutats de Catalunya: Cornellà, Santa Coloma de Gramenet, Lleida, Tarragona... i posteriorment arreu de l'estat en una experiència única que es desenvoluparia en noves publicacions.
Alguns d'aquells autors eren o esdevindrien, protagonistes de la, llavors, nova historieta: Max, Azagra, Juanjo Sarto, F. P. Navarro, Alfonso López, l'Avi, Gallardo y Mediavilla, Luis García, Montse Clavé, El Cubri, Rafel Vaquer, Marika i un llarguíssim etcètera.
Veu de dona trencant estereotips", es podrà contemplar part de l'obra d'aquesta artista que es va inciar en el món dels còmics quan les dones que s'hi dedicaven ocupaven un lloc secundari.
Ella i unes poques dones més van obrir-se pas en un àmbit minoritari i, sobretot, masculí, aportant una nova visió clarament feminista.
Es tracta d'una mirada cronològica sobre diversos treballs de l'autora, amb el trencament de tòpics com a presència constant.
El discurs de l'exposició versa al voltant dels espais femenins i de les seves veus en el món del còmic (ja sigui com a subjectes creadors o objectes representats).
El món del còmic no és només un món on els creadors són majoritàriament homes, també és un món en el qual els lectors tradicionalment ho han estat i, per tant, les representacions es dirigeixen a un públic masculí.
CaricArt és una mostra que vol ser present a Catalunya amb caràcter anual a partir d'una iniciativa de l'associació Tantatinta amb diferents entitats i administracions.
Enguany arriba a la seva 5a edició.
L'acte inaugural de les dues exposicions se celebrarà el dia 2 de juny a les 19 h i hi haurà una taula rodona sobre l'humor gràfic durant la transició política a Ponent i l'aparició l'any 1979 de la revista especial de l'equip "Butifarra!", "Lleida és la pera".
La taula rodona estarà moderada per Alfons López i hi intervindran els col·laboradors que la van fer possible: Josep M. Llop i Ramon M. Puig, arquitectes, Ramon Morell, economista i Juan Cal, periodista.
Les exposicions romandran al Claustre de l'Hemeroteca del 2 de juny al 28 d'agost de 2015.
De l'1 de juny al 4 de juliol de 2015
De l'1 de juny i fins el 4 de juliol, el Claustre de l'Àrea Infantil de la Biblioteca acollirà l'exposició "IPCENA.
25 anys defensant el medi ambient".
En aquesta exposició es podrà fer un repàs a les activitats que han marcat la història d'IPCENA i de la defensa del medi ambient, a les comarques de Lleida i a Catalunya.
La inauguració serà el dia 1 de juny, a les 19 h, amb una visita comentada a càrrec de Joan Vázquez, secretari general d'IPCENA.
Així mateix, s'ha organitzat la projecció del documental "Watershed: salvar el riu Colorado i explorar una nova ètica de l'aigua" que tindrà lloc el dijous 4 de juny a les 19'15 h, a la Sala d'actes de la Biblioteca, com a activitat complementària.
Us convidem a visitar l'exposició i a participar dels actes programats.
El Claustre de l'Hemeroteca de la Biblioteca acull del 5 al 30 de juny l'exposició "1714.
Dibuixant el Mite", produïda pel Tricentenari�� i el Servei de Biblioteques del Departament de Cultura de la Generalitat.
Aquesta exposició vol mostrar com s'ha dibuixat el mite dels fets de 1714 a partir de dibuixos, estampes, cartells, i alhora, reivindicar el talent dels nostres artistes gràfics i els tresors conservats a les biblioteques i arxius catalans.
L'exposició està formada per 14 plafons que presenten un ventall d'il·lustracions entorn El Mite incloses als llibres d'història, l'onze de setembre, com a fita històrica i reivindicació de caràcter nacional mostrada en diferents elements de difusió: postals, fulls volants i segells, així com la iconografia publicada a les publicacions catalanistes de finals del S. XIX i principis del XX, les revistes d'humor gràfic històriques, i el còmic contemporani, de la mà d'autors destacats com Apel·les Mestres, Tisner, Lola Anglada, Pilarín Bayés, Cazares, etc.
Et convidem a gaudir de l'"Itinerari 1700: Música, Pintura i Nova Planta"
L' Espai Cultura és una iniciativa dels Serveis Territorials de Cultura a Lleida que té per objectiu acostar al públic en general tres equipaments culturals de primera línia com són la Biblioteca Pública, el Museu de Lleida: diocesà i comarcal i l' Arxiu Històric de Lleida, a partir de sengles programacions complementàries.
En aquesta primera edició, Espai Cultura ens presenta tres exposicions i un concert sota la denominació comuna "Itinerari 1700.
Música, Pintura i Nova Planta", un recorregut per diferents formes d'expressió cultural del segle XVIII i una mostra de l'execució a les nostres terres del Decret de Nova Planta, per tal d'acostar-nos, des de diferents perspectives, als fets històrics i a la realitat d'allò que es va esdevenir ara fa 300 anys, a casa nostra, i que enguany recordem, amb tota mena de propostes, arreu del país.
Per participar a l'Itinerari 1700 del dissabte, 21 de juny de 2014, caldrà presentar la invitació que es pot recollir, de manera gratuïta, als Serveis Territorials de Cultura (Rambla d'Aragó, 8), de 9 a 14 h.
Màxim 4 invitacions per persona.
Una activitat de l'Espai Cultura
Dissabte 21 de juny l'Espai Cultura ha organitzat una activitat complementària a les tres exposicions que es poden veure al Museu de Lleida, l' Arxiu Històric Provincial i la Biblioteca Pública de Lleida, i que volen a acostar-nos, des de diferents perspectives, als fets històrics i a la realitat d'allò que es va esdevenir ara fa 300 anys, a casa nostra, i que enguany recordem, amb tota mena de propostes, arreu del país.
L'activitat s'anomena "Itinerari 1700: Música, Pintura i Nova Planta", i consisteix en dues visites guiades a les exposicions i l'audició de la Cantata "El Setge de Lleida 1707".
Per participar a l'Itinerari 1700 del dissabte, 21 de juny de 2014, caldrà presentar la invitació que es pot recollir, de manera gratuïta, als Serveis Territorials de Cultura (Rambla d'Aragó, 8), de 9 a 14 h.
Màxim 4 invitacions per persona.
-18.30 h Arxiu Històric de Lleida, visita guiada a l'exposició Cadastre de Patiño (durada: 25')
-19.00 h Museu de Lleida, visita guiada exposició El pintor Antoni Viladomat 1678-1755.
-19.35 h Biblioteca Pública de Lleida, Cantata El Setge de Lleida 1707 a càrrec del Grup Quartana i la companyia Teatre de Butxaca (durada: 45')
-20.30 h Bar del Museu de Lleida, degustació de cava i coca dolça.
Espai Cultura és una iniciativa dels Serveis Territorials de Cultura a Lleida que té per objectiu acostar al públic en general tres equipaments culturals de primera línia com són la Biblioteca Pública, el Museu de Lleida: diocesà i comarcal i l'Arxiu Històric de Lleida, a partir de sengles programacions complementàries.
De l'1 de juliol al 31 d'agost es podran veure dues exposicions al Claustre de l'Hemeroteca de la Biblioteca Pública de Lleida emmarcades en la mostra Caricart 2014.
CaricArt és una mostra que vol ser present a Catalunya amb caràcter anual a partir d'una iniciativa de l'associació Tantatinta amb diferents entitats i administracions.
Una perspectiva d'optimització de recursos ha permès multiplicar la presència de la imatge dibuixada i arribar a moltes més poblacions de Catalunya que en qualsevol edició de la mostra: més de 27 exposicions, en un sistema d'itineràncies que comprèn pràcticament tota la varietat del territori.
Durant el confinament, l'equip de la biblioteca ha estat treballant des de casa resolent consultes, elaborant continguts per a les xarxes socials i la web, fent recomanacions literàries, donant suport a la plataforma eBiblio i avançant tasques internes de gestió.
El Departament de Cultura ha fixat el dia 1 de juny com a data per al retorn generalitzat de les biblioteques públiques a Catalunya.
Des de la biblioteca estem treballant per preparar la reobertura de manera que es pugui fer efectiva amb les mesures de protecció individuals i col·lectives, i amb l'objectiu de garantir la seguretat dels usuaris i del personal.
També estem dissenyant l'accés i la prestació dels serveis amb les indicacions del Departament, que en la primera fase se centrarà en el préstec prèvia reserva i posterior recollida a la biblioteca.
Per dur a terme aquest servei, habilitarem un canal d'atenció telefònica i un formulari en línia per a realitzar les comandes de documents i fixarem un horari de recollida durant els matins i les tardes.
Així mateix, a partir del dia 1 de juny serà possible efectuar la devolució dels documents en préstec a la bústia de devolucions 24 h, situada a la façana lateral del c.
Els documents retornats hauran de passar una quarantena de 14 dies abans de ser posats a disposició del públic de nou.
Us anirem informant i esperem retrobar-vos a partir del dia 1 de juny!
Inici del servei de préstec amb cita prèvia i retorn de documents
A partir del dia 1 de juny la Biblioteca Pública de Lleida tornarà a obrir les seves portes per iniciar el servei de préstec de documents amb cita prèvia.
Donada la situació d'excepcionalitat, l'horari d'atenció telefònica i de lliurament de comandes serà el següent:
En aquesta primera fase, l'obertura de la biblioteca serà exclusivament per a la recollida dels documents sol·licitats prèviament i no es podrà accedir en cap cas a la col·lecció de documents ni utilitzar els espais de la biblioteca.
Tampoc és permetrà l'ús dels ordinadors públics ni altres dispositius.
Les comandes de documents s'hauran de fer a través del formulari web, per telèfon al 973279070 en horari d'obertura, o bé enviant un correu electrònic a l'adreça [EMAIL].
De moment només es podran sol·licitar documents localitzats a la Biblioteca Pública de Lleida i que es trobin en estat "disponible".
Per tal d'agilitzar el servei es recomana consultar prèviament la disponibilitat dels documents a través del catàleg ARGUS.
Les peticions es podran recollir un cop el personal de la biblioteca confirmi la disponibilitat de la comanda i dins l'horari d'obertura indicat anteriorment.
També es podrà fer la devolució dels préstecs a la bústia de retorns 24h situada a la façana lateral del c.
Per qüestions de seguretat, els documents han de passar una quarantena de 15 dies i la devolució no es farà efectiva fins transcorregut aquest termini.
Per aquest motiu, la data de retorn s'ha prorrogat fins al dia 1 de juliol i aquest fet no interferirà en la petició de nous documents en préstec.
Anirem informant de novetats a la nostra pàgina web i xarxes socials (Facebook, Twitter, Instagram).
Adreçat a infants i joves de 5è de Primària a 4t d'ESO
La Biblioteca Pública de Lleida, a través del Servei de Biblioteques del Departament de Cultura, posa en marxa l'activitat "Escriu un Llibre" adreçada a infants i joves de 5è i 6è de Primària, 1r, 2n, 3r i 4t d'ESO.
Es tracta d'una proposta d'animació a la lectura que connecta autors i lectors fomentant el diàleg creatiu entre ells per anar creant una història, un llibre.
Aquest projecte s'articula a través de la innovadora i premiada plataforma de lectura Fiction Express, on cada 8 setmanes s'inicia la publicació de tres llibres diferents, un per a cada nivell i idioma (català, castellà i anglès), deixant l'argument a decisió dels lectors.
Durant 5 setmanes es van introduint nous capítols i els participants, a partir del diàleg creatiu amb els autors al fòrum i els seus vots, decideixen com continua l'argument.
"Escriu un llibre" té com a objectius fomentar la lectura, millorar la competència lectora i desenvolupar l'hàbit de llegir entre els joves.
Per aconseguir-ho utilitza una metodologia única i innovadora i compta amb la participació d'autors i autores reconeguts en l'àmbit de la literatura infantil i juvenil.
Per a participar-hi cal omplir el formulari d'inscripció amb les dades de la persona interessada.
La biblioteca es posarà en contacte amb els inscrits al més aviat possible per confirmar la inscripció.
Arran de l'assassinat, el dia 25 de maig de 2020, del ciutadà nord-americà George Floyd, una bona part del món ha reaccionat amb grans mostres d'indignació i ràbia que ha traslladat als carrers i a les xarxes socials amb manifestacions de repulsa i simbologia de condemna.
Però fets com aquest passen molt més sovint del que ens podem imaginar i en llocs que creiem també inimaginables.
Des de fa molt, massa temps i a tot arreu; ara i aquí.
Per tal d'entendre la qüestió del racisme, com actua i què podem fer per eradicar-lo, la Biblioteca Pública de Lleida ha elaborat una guia bibliogràfica amb una selecció de documents (llibres, pel·lícules i revistes) que contenen el racisme, la discriminació i la vulneració dels drets humans com a temes principals.
Podreu trobar tot aquest fons a la Biblioteca Pública de Lleida i podeu sol·licitar els documents a través del nostre formulari de préstec amb cita prèvia.
Adreçada a joves entre 8 i 14 anys
A partir del 15 de juny i fins al 15 d'agost de 2020, l'Àrea infantil i juvenil de la Biblioteca Pública de Lleida us proposa participar en l'activitat d'animació a la lectura "Els núvols imaginaris".
Aquesta activitat està adreçada a lectors entre 8 a 14 anys i us proposa escriure un conte a partir de les cobertes de llibres que hàgiu llegit o esteu llegint.
Un cop escrita la història i elaborat el vostre propi vídeo cal enviar un enllaç de descàrrega (ja sigui per "We Transfer" o per qualsevol altra eina semblant) a l'adreça de correu de la biblioteca [EMAIL], indicant el vostre nom, cognoms i edat.
La durada del vídeo ha de ser de 5 minuts com a màxim.
Els vídeos que ens envieu s'aniran penjant al nostre canal de Youtube.
No cal que sortiu al vídeo, però si hi sortiu, abans de publicar-lo demanarem autorització als vostres pares.
L'activitat "Els núvols imaginaris" té com a objectius:
Per ajudar-vos us hem preparat dos vídeos d'exemple que podeu visionar al nostre canal de Youtube:
També podeu veure el vídeo amb les instruccions per a participar a l'activitat: https://youtu.be/vK4cgIDy4nQ
El 18 de febrer tornem a iniciar un nou cicle de cinema.
En aquesta ocasió, projectarem pel·lícules basades en còmics.
Hem fet una selecció de quatre pel·lícules que pensem que poden representar bé aquest gènere.
Cap d'elles us deixarà indiferent!
La primera pel·lícula que projectarem és "El Caballero oscuro" (The Dark Knight), dirigida per Christopher Nolan.
Basada en el personatge de ficció Batman dels DC Comics.
Batman (Christian Bale) es proposa destruir la delinqüència organitzada de Gotham, però un conegut criminal anomenat Joker (Heath Ledger), empeny la ciutat cap a l'anarquia.
La següent pel·lícula serà "Wonder Woman", dirigida per Patty Jenkins.
Basada en el personatge de ficció Wonder Woman, és una de les superheroïnes més poderoses de l'univers DC.
Diana (Gal Gadot) viu a París i treballa al museu del Louvre.
Un dia, rep de part de Bruce Wayne una fotografia mostrant-la al front en la Primera Guerra Mundial al costat de Steve Trevor (Chris Pine) i els seus amics.
Recorda llavors la seva joventut a l'illa de Themyscira, entre les Amazones, i com va convertir-se en Wonder Woman.
La tercera pel·lícula "Logan", dirigida per James Mangold.
L'última pel·lícula de la trilogia de "Wolverine".
La història s'inspira parcialment de la minisèrie de còmics "Old Man Logan" creada per Mark Millar i Steve McNiven.
L'any 2029, mentre que els mutants són en vies d'extinció, Logan (Hugh Jackman) viu discretament com a xofer de limusina i cuida del seu vell amic, el professor Charles Xavier.
En un món on els X-Men són llegenda, acaba assumint la protecció d'una jove que serà l'única esperança per la raça mutant.
I per últim, "Sin City", dirigida per Robert Rodríguez, Quentin Tarantino i Frank Miller.
És un "neo-noir" basat en la sèrie de novel·les gràfiques de Miller.
A Sin City, una ciutat de policies corruptes i atractives dones, uns busquen venjança, altres redempció, o les dues coses a la vegada.
Mary (Mickey Rourke) es proposa venjar la mort del seu únic amor.
Dwight (Clive Owen) és un investigador privat amb problemes per resoldre.
Hartigan (Bruce Willis), l'únic policia honrat de la ciutat, que segueix la pista a una jove que està a mans del sàdic fill d'un senador.
Les pel·lícules es podran veure a la Sala de projeccions audiovisuals (planta baixa), a les 17 h.
La 72a reunió de l'Assemblea General de les Nacions Unides (ONU) va proclamar el 2019 Any Internacional de la Taula Periòdica dels Elements Químics (AITP 2019) Aquesta celebració coincideix amb el cent cinquantè aniversari del descobriment del sistema periòdic per Dmitri Mendeléiev.
Amb aquesta proclamació, les Nacions Unides reconeixen la importància de la química en la promoció del desenvolupament sostenible i en la recerca de solucions als reptes mundials en energia, educació, agricultura i salut.
La Biblioteca Pública de Lleida se suma a aquesta commemoració i del 3 al 26 de febrer acollirà una exposició sobre els elements de la taula periòdica produïda Reial Acadèmia de Ciències i Arts de Barcelona (RACAB) Es tracta d'una explicació sobre la importància científica de la taula periòdica en les diverses disciplines científiques, els elements més importants en la història de la humanitat i els espanyols involucrats en la descoberta d'alguns elements.
Així mateix, al costat de l'exposició s'hi podrà trobar una mostra de documents divulgatius sobre química i ciència per endur-se en préstec i una guia de lectura.
Dijous 5 de març a les 18.30 h, tindrà lloc a la biblioteca la conferència "La importància de la música en la vida de les persones", a càrrec d' Antoni Tolmos.
En aquest acte, el pianista i compositor lleidatà parlarà de com la música es converteix en un element imprescindible en la connexió emocional de les persones i la importància de la música sobretot en edats avançades i amb pèrdua de memòria.
Aquesta mateixa conferència es va fer el mes de novembre a la Sala Michiko Studios en un acte que comptava amb el suport de l'Institut Ramon Llull de Nova York.
És pianista, compositor i conferenciant.
És titulat Superior en Piano, Llenguatge Musical i Teoria de la Música.
És Doctor en Filosofia i Ciències de l'Educació.
Actualment és professor d'Educació Musical a la Universitat de Lleida i a la Universitat Autònoma de Barcelona.
Recentment ha estat rodant el programa " a 4 mans " per a Televisió de Catalunya.
Una sèrie de vuit capítols, presentada per ell mateix, en què la conversa i la música condueixen l'espectador per les vides de diferents convidats.
Part del primer capítol es va enregistrar a la Biblioteca Pública de Lleida i es pot recuperar al web de TV3 a la carta.
Conferència "La importància de la música en la vida de les persones", a càrrec d'Antoni Tolmos.
Sala d'actes de la Biblioteca Pública de Lleida
Consulteu les activitats programades amb motiu del 8 de març.
Amb motiu del Dia internacional de les dones que se celebra el 8 de març, la Biblioteca Pública de Lleida ha programat un seguit d'activitats per commemorar aquesta data reivindicativa de la lluita de les treballadores per millorar les condicions laborals i socials de les dones.
Exposició i mostra de fons "Dones de ciència".
Mostra que vol reconèixer les aportacions de les dones a la ciència i a la tecnologia.
Hi haurà una mostra de documents per endur-se en préstec i una guia de lectura.
Ho organitza: Biblioteca Pública de Lleida amb la col·laboració de l'Institut Català de les Dones.
Dilluns, 2 de març de 2020, 18 h.
VO en castellà, subtitulada en castellà.
Cinc venedores ambulants d'El Salvador exposen les seves vides en un taller de teatre.
Allà parlen de les seves vivències als mercats i a les seves llars, la qual cosa els permet reviure els traumes que han patit al llarg de la seva vida.
A través dels assajos, aquestes dones solteres i treballadores seran conscients que el cicle de la violència es reprodueix amb facilitat en ambients on els fills creixen sense haver paït el dolor del passat.
Dimarts 10 de març de 2020, 18 h.
Claustre de l'àrea infantil i juvenil.
"El secret de la Detectiva Klaus", a càrrec d'Engruna teatre.
Activitat adreçada a nens i nenes a partir de 3 anys.
Amb interpretació a la llengua de signes catalana a càrrec de Deixa'ns signar.
Dijous 12 de març de 2020, 18.30 h.
Conferència que vol posar en valor el talent històric i actual de les dones a la ciència i a la tecnologia.
A càrrec de Núria Salán, professora del Departament de Ciència de Materials i Enginyeria Metal·lúrgica de la UPC i presidenta de la Societat Catalana de Tecnologia.
Dimarts, 17 de març de 2020, 17 h.
Cicle de cinema "Cinema de còmic".
Basada en el personatge de ficció Wonder Woman, és una de les superheroïnes més poderoses de l'univers DC.
Wonder Woman viu a París i treballa al museu del Louvre.
Un dia, rep de part de Bruce Wayne una fotografia mostrant-la al front en la Primera Guerra Mundial al costat de Steve Trevor i els seus amics.
Recorda llavors la seva joventut a l'illa de Themyscira, entre les Amazones, i com va convertir-se en Wonder Woman